b'\n_START_ARTICLE_\nKorstnap\xc3\xbchkija\n_START_PARAGRAPH_\nKorstnap\xc3\xbchkija on isik, kelle ametiks on korstnate ja l\xc3\xb5\xc3\xb5ride puhastamine tahmast._NEWLINE_Tuleohutuse seadus \xc2\xa711 l\xc3\xb5ige 5: \xc3\xbcks kord viie aasta jooksul peab ahju, kaminat v\xc3\xb5i pliiti ning nende korstnat ja \xc3\xbchendusl\xc3\xb5\xc3\xb5ri puhastama korstnap\xc3\xbchkija kutsetunnistusega isik, kes v\xc3\xa4ljastab k\xc3\xbcttes\xc3\xbcsteemi tehnilise seisukorra ning ohutuse kohta korstnap\xc3\xbchkimise akti._NEWLINE_Korterelamutes, \xc3\xbchiskondlikes hoonetes, ettev\xc3\xb5tete hoonetes jne peab k\xc3\xbcttes\xc3\xbcsteemi puhastama kutsetunnistusega korstnap\xc3\xbchkija v\xc3\xa4hemalt \xc3\xbcks kord aastas._NEWLINE_Kasutusel olevat ahju, kaminat v\xc3\xb5i pliiti ning nende korstnat ja \xc3\xbchendusl\xc3\xb5\xc3\xb5ri peab puhastama vastavalt vajadusele, kuid mitte harvemini, kui nende dokumentatsioonis on ette n\xc3\xa4htud. Kui dokumentatsioon puudub v\xc3\xb5i kui dokumentatsioonis ei ole ette n\xc3\xa4htud muud sagedust, siis tuleb neid puhastada v\xc3\xa4hemalt \xc3\xbcks kord aastas._NEWLINE_Tuleohutuse seadus \xc2\xa711 l\xc3\xb5ige 8: Ahju, kamina v\xc3\xb5i pliidi ning korstna ja \xc3\xbchendusl\xc3\xb5\xc3\xb5ri puhastamise k\xc3\xa4igus avastatud tuleohutusn\xc3\xb5ude rikkumisest ja tuleohust peab korstnap\xc3\xbchkija kirjalikult teavitama valdajat ja P\xc3\xa4\xc3\xa4steametit k\xc3\xbcmne p\xc3\xa4eva jooksul alates puhastamise p\xc3\xa4evast.'